# name
Entre l’adopció i la reticència: Una anàlisi crítica de les consideracions de les docents respecte l’ús de la Intel·ligència Artificial Generativa com a suport

# metadata.dc.description[].value
Treballs finals del Màster d'Entorns d’Ensenyament i Aprenentatge amb Tecnologies Digitals, Facultat de Pedagogia, Universitat de Barcelona. Curs: 2023-2024, Tutors: Lluís Parcerisa, Judith Jacovkis

# metadata.dc.description.abstract[].value
[cat] La intel·ligència artificial és una tecnologia que ja fa força temps que està inclosa en diferents àmbits de la nostra vida: des de la predicció de textos fins als navegadors dels cotxes (Hernando Calvo et al., 2022). Tot i això, el 30 de novembre de 2022 s’obre al gran públic ChatGPT, una Intel·ligència Artificial Generativa que revoluciona allò que el públic general entén per Intel·ligència Artificial. Des d’aquesta data, han sorgit moltes Intel·ligències Artificials Generatives (IAG): hi ha les que funcionen com a assistents de xat, utilitzant un llenguatge natural, com fa ChatGPT, i n’hi ha que generen imatges, vídeos o àudios. Aquestes eines han revolucionat molts àmbits, inclòs l’àmbit educatiu. Hi ha docents que han vist una solució per alleugerir les seves tasques, n’hi ha que no hi confien i n’hi ha que, senzillament, no les coneixen (Baidoo-anu i Owusu Ansah, 2023). La integració de l’ús de la IAG per part de les docents planteja diverses qüestions i desafiaments, com poden ser les respostes plausibles, però incorrectes (Chinonso et al., 2023) o perpetuar discriminacions a l’educació (Farrokhnia et al., 2023). El present treball té com a objectiu principal explorar les percepcions de les docents1 sobre la IAG com a suport a la seva tasca. A través d’entrevistes semiestructurades amb docents de diferents centres educatius de les etapes de primària i secundària, s’intentarà comprendre les actituds, les creences i les preocupacions dels professionals de l’educació respecte a l’ús de la IAG com a suport. Aquest estudi no només busca identificar els motius que impulsen o limiten l’adopció de la IAG entre les docents, sinó també explorar com aquesta tecnologia potencialment afecta a l’educació o a les necessitats de formació que les docents puguin tenir en aquest àmbit. Les conclusions d’aquesta investigació podrien contribuir a informar les polítiques educatives i les pràctiques de les docents per a una millor integració de la IAG com a suport de les tasques docents de manera efectiva i segura.

# metadata.dc.rights[].value
cc-by-nc-nd (c) Busom Garcia, Marta, 2024

# metadata.dc.source[].value
Màster Oficial - Entorns d’Ensenyament i Aprenentatge amb Tecnologies Digitals

# metadata.dc.title[].value
Entre l’adopció i la reticència: Una anàlisi crítica de les consideracions de les docents respecte l’ús de la Intel·ligència Artificial Generativa com a suport